বুধাদিত্য রাজযোগ, সুখের সঞ্চার এই রাশির জাতকদের জীবনে

বুধাদিত্য রাজযোগের উল্লেখযোগ্য পরিবর্তন দেখা যাবে এই রাশিগুলিতে (Astrology)। প্রেমের ক্ষেত্রের সুখের সঞ্চার। প্রেম জীবনে (Love Life) রোমান্টিকতা (Romanticism) আরও বাড়বে, এত দিন যে বাধাগুলি ছিল সব দূর হবে।  মার্চ মাসের এই সপ্তাহে বুধাদিত্য রাজযোগ কার্যকর হবে।

মীন রাশিতে সূর্যের গোচরের কারণে, সূর্য ও বুধের সংযোগের ফলে বুধাদিত্য রাজযোগ (Raja Yoga) হবে। এর প্রভাবে কন্যা ও মীন রাশি সহ ৫টি রাশির সম্পর্কে প্রেম বৃদ্ধি পাবে, সম্পর্কের উন্নতি হবে।

আরও পড়ুন: শনির উদয়, বাংলা নববর্ষের আগেই এই তিন রাশির জীবনের বড়সড় পরিবর্তন

মেষ: মেষ রাশির জাতক জাতিকাদের জন্য এই সপ্তাহটি খুব সুন্দরভাবে কাটবে। নতুন প্রেমের সঞ্চার বা পুরনো প্রেম ফিরে আসতে পারে। যারা বিবাহিত তাদের জন্য এই সময়টা খুব ভালো যাবে। নতুন কোনও জায়গায় ভ্রমণের পরিকল্পনা থাকলে সেটি সফল হবে। সপ্তাহের দ্বিতীয়ার্ধে, আপনি নতুন বাড়িতে স্থানান্তরিত হওয়ার বা সম্পত্তিতে বিনিয়োগের কথা ভাবতে পারেন। সপ্তাহের শেষে প্রেমের সম্পর্ক তুঙ্গে থাকবে। আপনার মন মানসিকতার উন্নতি, খুশি থাকবেন।

বৃষ: বৃষ রাশির সময়টা খুব শুভ। প্রেমের সম্পর্ক আরও মধুর হবে। তবে যেকোনও বিতর্ক বিবাদ এড়িয়ে চলতে হবে। বিবাহিতদের সময় ভালো যাবে। আর্থিক অবস্থা শুভ। ব্যবসায় লাভ। বাড়িতে কোনও শুভ অনুষ্ঠান হওয়ার সম্ভাবনা। নতুন চাকরির যোগ। তবে যারা চাকুরিরত তাদের কাজে উন্নতি, কর্তৃপক্ষের আস্থাভাজন হয়ে ওঠার সুযোগ পাবেন। পুরনো আত্মবিশ্বাস ফিরে পাবেন।

মিথুন: মিথুন রাশির জাতক জাতিকারা সপ্তাহের শুরুতে তাদের প্রেম জীবন খুব একটা ভালো যাবে না। তবে ধীরে ধীরে পরিস্থিতির উন্নতি।  এই সপ্তাহে আপনার সম্মান বৃদ্ধি পাবে এবং পরিবারের সঙ্গে আপনার সম্পর্কও উন্নত হবে। সমাজে মান সম্মান বৃদ্ধি পাবে।  চাকরিতে উন্নতি, বিদেশ ভ্রমণের যোগ।

কর্কট: কর্কট রাশির জাতক জাতিকাদের এই সপ্তাহে খুব সাবধানে কাজ করতে হবে, বিশেষত প্রেমের ক্ষেত্রে। না হলে ব্রেক আপের সম্ভাবনা। নিজের মধ্যে থাকা আত্মগর্ব বিসর্জন দিতে হবে। নিজে হালকা, রিল্যাক্স মুডে থাকুন সব কাজ ভালো হবে।  তবে সপ্তাহের দ্বিতীয়ার্ধে পরিস্থিতি আরও ভালো হতে শুরু করবে এবং আপনার প্রেম জীবনে সুখ আসবে। আপনার সঙ্গীর সঙ্গে কোথাও বাইরে যাওয়ার সুযোগ পেতে পারেন। আপনাকে প্রতিটি বিষয়ে কিছুটা বিচক্ষণতার সঙ্গে কাজ করার পরামর্শ দেওয়া হচ্ছে।

সিংহ: সিংহ রাশির জাতকদের জন্য এই সপ্তাহটি ভালো যাবে। ভেবেচিন্তে নেওয়া সিদ্ধান্তগুলি লাভজনক প্রমাণিত হবে। সপ্তাহের শুরুতে আলোচনার মাধ্যমে সমস্যার সমাধান করুন। সপ্তাহের শেষের দিকটা খারাপ ভালো মিশিয়ে যাবে। পেশাগত জীবনের কিছু বিষয়ের কারণে, আপনি আপনার সম্পর্কের দিকে মনোযোগ দিতে পারবেন না। পেশা বা নিজের জীবন কোনও সিদ্ধান্ত নিতে গিয়ে তাড়াহুড়ো করবেন না।

কন্যা- ভালো সময় শুরু হবে কন্যা রাশির জীবনে। এই সময় যারা চাকরি খুঁজছেন তারা চাকরি পাবেন। তেমনই যারা কর্মরত তাদের কর্মক্ষেত্রে হবে উন্নতি। এই সময় ভালো খবর পেতে পারেন। তেমনই এই সময় আর্থিক অবস্থা ভালো।  আর্থিক লাভের সম্ভাবনা আছে প্রবল। অপ্রত্যাশিত লাভের যোগ। প্রেমের সম্পর্কে একটু বুঝে শুনে কথা বলতে হবে। ধীর, স্থীর আচরণ রাখতে হবে।

তুলা- ভাগ্য উন্নয়ন তুলা রাশির।  বুধ-সূর্যের মহামিলনে বুধাদিত্য রাজযোগ তৈরি হবে। এর প্রভাবে আপনার সব কাজে আসবে সাফল্য। সামাজিক বৃত্ত বাড়বে। এই সময় প্রভাবশালী কোনও ব্যক্তির সংস্পর্শে আসতে পারেন। মান, সম্মান খ্যাতি আসবে জীবনে। আটকে থাকা টাকা উদ্ধার হবে এই সময়। জীবনে নয়া প্রেমের সঞ্চার আপনাকে বাড়তি অক্সিজেন জোগাবে।

মীন- বুধ-সূর্যের মহামিলনে বুধাদিত্য রাজযোগে মীন রাশির জীবনে আসবে উন্নতি। এই সময় সুখ ও সমৃদ্ধি আসবে সংসারে। আর্থিক উন্নতি হবে। এই সময় জীবনের সকল জটিলতা থেকে মিলবে মুক্তি। ভালো সময় শুরু হতে চলেছে এই সকল রাশির। নয়া প্রেমের সঞ্চার। কর্মজীবনে অভূতপূর্ব উন্নতি।

ডিসক্লেমার : কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।